Anne vu Béimen
D'Anne vu Béimen (oder vu Lëtzebuerg) LG, gebuer den 11. Mee 1366 zu Prag a gestuerwen de 7. Juni 1394 zu Sheen (haute en Deel vu London), war déi éischt Fra vum Kinnek Richard II. vun England. Aus dem Bestietnes gouf et keng Kanner.

Liewen 
D'Anne war déi eelst Duechter vum réimisch-däitsche Keeser Karl IV. mat senger véierter Fra, der Elisabeth vu Pommern, d'Schwëster vum spéidere Keeser Sigismund an d'Hallefschwëster vum Kinnek Wenzel vu Béimen.

Den 20. Januar 1382 huet si an der Westminster Abbey den englesche Kinnek Richard II. bestuet. Si hat 16, hie 15 Joer. Hiert Bestietnes gëtt vun alle Biographen als e glécklecht beschriwwen. Wéi d'Anne un der Pescht gestuerwen ass, gouf de Richard "wëll vun Trauer" an huet d'Residenz zu Sheen, an där se gestuerwen ass, ofrappe gelooss.

Um Spaweck 

Haus Limburg-Lëtzebuerg
Gebuer 1366
Gestuerwen 1394